钦定古今图书集成/理学汇编/学行典/第205卷 > 张伦
## 钦定古今图书集成/理学汇编/学行典/第205卷 > 张伦

按《宜兴县志》：张伦兄弟同居。伦与季弟新各一子，仲
享四子皆长。伦谓二弟曰：“吾等老矣，子六人，又妇六
人同处，恐心不一盍。及今而析箸”，乃析其赀产为六。
享曰：“吾兄弟三，当三分之。”伦曰：“诸子皆子，为诸子分，
非为吾兄弟分也。为诸子分，故六之。若三分，是尔私
其子而吾与季私其财，不可享。”因听之。产，取下者。